open-index/open-wikipedia-markdown huggingface dataset:
Francis Collins

Den Dr. **Francis ''Sellers'' Collins**, och *Francis S. Collins*, gebuer de 14. Abrëll 1950 zu Staunton am Bundesstaat Virginia, ass en US-amerikanesche Molekulargeneetiker, Biophysiker, an notabelen Ënnerstëtzer vun der theistescher Evolutioun souwéi Aktivist fir de Kompromëss tëschent Wëssenschaft (besonnesch d'Evolutiounstheorie) a Relioun, an de Grënner vu The BioLogos Foundation, enger Organisatioun vun de chrëschtleche Biologiewëssenschaftler. Zanter dem Joer 2009 ass de Collins den Direkter vun den National Institutes of Health (NIH).

Hien huet um Human Genome Project participéiert, a war den Direkter vum National Human Genome Research Institute zu Bethesda am Maryland. An den 1980er gouf de Francis Collins als den Haaptentwéckler vun der Method vum Chromosomespronk bekannt.

Baussent de geneetesche Fuerschungen, gouf de Collins spéider als den Auteur vu Bicher iwwer Wëssenschaft, Medezin, Relioun an hirem Zesummespill méi bekannt. Als Born-again-Chrëscht, bestreit de Francis Collins de militanten darwinisteschen Atheismus, hie fërdert awer d'Iddi vun der theistescher Evolutioun a kritiséiert de Jonk-Äerd-Kreationismus an den *[[Intelligent Design]]*. 2006 huet hie *[[The Language of God: A Scientist Presents Evidence for Belief]]*, d'Buch iwwer säi reliéise Glawen an iwwer déi supposéiert Verbindung tëscht Geneetik an Herrgott geschriwwen. Dat Buch gëtt vun *[[New York Times]]* als Bestseller deklaréiert. Zanter 2009 ass hie Member vun der Peepstlecher Akademie vun de Wëssenschaften.

De Collins ass och e Museker (Gittar, Gesang) an der Rockband *The Directors*, déi bei wëssenschaftlechen Evenementer optrëtt.

## Bicher
* 1998: *Principles of Medical Genetics, 2nd Edition* (mat T.D. Gelehrter an D. Ginsburg)
* 2006: *[[The Language of God: A Scientist Presents Evidence for Belief]]*
* 2010: *The Language of Life: DNA and the Revolution in Personalized Medicine*
* 2010: *Belief: Readings on the Reason for Faith*
* 2011: *The Language of Science and Faith: Straight Answers to Genuine Questions* (mam Karl Giberson)

## Um Spaweck

* Francis Sellers Collins, M.D., Ph.D.: Curriculum Vitae
Le Bessat

**Le Bessat** ass eng franséisch Stad am Departement Loire an der Regioun Auvergne-Rhône-Alpes

Mat enger Héicht vun 1.170 Meter ass Le Bessac déi Gemeng an der Loire déi am héchste läit.

## Um Spaweck
Gas-Oil

**Gas-Oil** ass e franséische Film vum Gilles Grangier aus dem Joer 1955 nom Roman *Du raisin dans le gaz-oil* vum Georges Bayle.

## Ëm wat geet et am Film?
De Jean Chappe fiert nuets am staarke Ree mat sengem Camion iwwert eng Persoun déi op der Strooss louch. Déi Persoun war e puer Stonne virdrun an e bluddegen Iwwerfall verwéckelt…

## Um Spaweck
Le salaire du péché

** Le salaire du péché** ass e franséische Film vum Denys de La Patellière aus dem Joer 1956 no engem Roman vun der Nancy Ruthledge.

## Ëm wat geet et am Film?
De Journalist Jean de Charvin bestit sech mat de Isabelle Lindstrom, dem Meedche vum Franck Lindstrom engem räichen Armateur. De Papp vum Meedchen ass awer géint d'Bestietnes…

## Um Spaweck
Val de Briey

**Val de Briey** ass zanter dem 1. Januar 2017 eng Nei Gemeng am Departement Meurthe-et-Moselle an der Regioun Grand Est.

Si ass aus der Fusioun vun de fréiere Gemenge Briey, Mance a Mancieulles entstanen. De Chef-lieu ass zu Briey.
Lisa Noesen

D**'Lisa Noesen**, gebuer den 8. Dezember 1993, ass eng lëtzebuergesch Foussballspillerin. Si huet bei der Entente Izeg / Kanech / CeBra gespillt.

Am Mäerz 2018 huet d'Noesen eemol an der lëtzebuergescher Dammefoussballnationalekipp gespillt.

## Kuckt och
Marina Macri

D**'Marina Macri**, gebuer de 16. Oktober 1979, ass eng lëtzebuergesch Foussballspillerin. Si huet bei der Escher Fola gespillt.

Vun 2006 bis 2009 huet d'Macri siwemol an der lëtzebuergescher Dammefoussballnationalekipp gespillt.

## Kuckt och
Karen Marin

D**'Karen Marin**, gebuer den 12. Mee 1999, ass eng lëtzebuergesch Foussballspillerin. Si huet beim FC Sporting Beetebuerg gespillt.

Zanter dem Abrëll 2015 spillt d'Marin an der lëtzebuergescher Dammefoussballnationalekipp.

## Kuckt och
Bulligny

**Bulligny** ass eng franséisch Uertschaft a Gemeng am Departement Meurthe-et-Moselle an der Regioun Grand Est.

## Kuckeswäertes
* D'Kierch Nativité de la Vierge vu 1432
* D'Kapell Saint-Florentin aus dem 19. Joerhonnert;
* D'Schlass Tuméjus aus dem 15. Joerhonnert, zanter 1997 Monument historique.

Église de la Nativité-de-la-Vierge de Bulligny.JPG|Kierch Nativité de la Vierge
Château de Tuméjus 2.JPG|Schlass Tuméjus


## Um Spaweck
Ascyltus audax

D***'Ascyltus audax*** ass eng Wiefspannenaart aus der Gattung Ascyltus an der Famill vun de Sprangspannen (Salticidae). Se gouf 1897 vum australeschen Zoolog William Joseph Rainbow ënner dem wëssenschaftleschen Numm *Hyllus audax* fir d'éischt beschriwwen.

Dës Spannenaart ass op dem tuvalueschen Atoll Funafuti endeemesch.

D'Weibercher hunn d'Carapax ronn 4&nbsp;mm laang, an den Abdomen vun de Weibercher ass ronn 5,5&nbsp;mm laang.
Intelsat 18

**Intelsat 18** ass en Televisiounssatellit vum *International Telecommunications Satellite Consortium* (Intelsat) mat Sëtz zu Lëtzebuerg.

De Satellit gouf vun der Firma Orbital ATK gebaut an de 5. Oktober 2011 mat enger Zenit-3-Drorakéit vum Kosmodrom Baikonur aus an de Raum transportéiert. Seng Liewensdauer ass fir 17 Joer virgesinn. D'Zenit-Rakéit hat de Satellit ufanks op eng niddreg Äerdëmlafbunn bruecht an no der Trennung vun der Rakéit um 3:34 Auer UTC de 6. Oktober 2011 mat Hëllef vun e puer Uewerstufenzündunge Blok-DM-SL an e Geotransfertorbit bruecht. Vun do aus koum de Satellit an den nächsten Deeg mat eegenem Undriff op seng definitiv geostationär Positioun bei 180° ëstlecher Längt.

Intelsat 18 ersetzt den Intelsat 701 vun 1993 a beliwwert vu senger Positioun aus Nordamerika, Franséisch Polynesien, d'Cook-Inselen, Australien, Neiséiland, Neikaledonien, Vanuatu, Fiji, Tonga, Samoa a weider Inselen am Pazifik souwéi an Ostasien mat Bild- an Datendéngschter. Dofir huet en zwou ausklappbar Antenne mat jee 2,5 × 2,7&nbsp;Meter Duerchmiesser an eng um Satellit montéiert Antenn mat 1,4&nbsp;Meter Duerchmiesser, souwéi 24 C-Band- an 12 Ku-Band-Transpondere mat Wanderfeldrouerverstärker. Déi sinn an zwou Gruppen zu jee 16 resp. 8 Transponderen installéiert, sou datt der 8 resp. 4 als Reserve do sinn. D'Energie kënnt vu véier Panéile mat UTJ-Galliumarsenid-Solarzellen.

## Kuckt och

## Um Spaweck
* Fabrikantwebsäit
* Bedreiwerwebsäit
Sahle-Work Zewde

D**'Sahle-Work Zewde** (Amharesch: ሳህለወርቅ ዘውዴ), gebuer den 21. Februar 1950 zu Addis Abeba, deemools am Keeserräich Abessinien, haut an Ethiopien, ass eng ethiopesch Politikerin an Diplomatin. Si ass zanter dem 25. Oktober 2018 Presidentin vun der Demokratescher Bundesrepublik Ethiopien.

D'Sahle-Work huet op der Universitéit Montpellier Naturwëssenschafte studéiert an dono am diplomateschen Déngscht vun Ethiopie geschafft. Si war Ambassadrice ë.&nbsp;a. a Frankräich, am Dschibuti an am Senegal, an och Permanent Representantin vun Ethiopien bei der UNESCO, der Afrikanescher Unioun an IGAD. 2011 gouf se vum Ban Ki-moon als Directrice vum Büro vun de Vereenten Natiounen zu Nairobi (UNON) ernannt.

Si gouf de 25. Oktober 2018 vum ethiopesche Parlament eestëmmeg als éischt Fra als Bundespresidentin gewielt.

D'Sahle-Work huet zwéi Jongen.

## Um Spaweck
Chaouilley

**Chaouilley** ass eng franséisch Uertschaft a Gemeng am Departement Meurthe-et-Moselle an der Regioun Grand Est.

## Kuckeswäertes
* Kierch Saint-Thiébaut aus dem 18. Joerhonnert;
* Kapell Notre-Dame de Villars.

## Um Spaweck
Grand Prix de Denain 1988

Déi **30. Editioun vum [[Grand Prix de Denain]]** gouf den 31. Mäerz 1988 gefuer. D'Course gouf vum Fransous Pascal Poisson gewonnen.

## Generalklassement

## Um Spaweck
*
Grand Prix de Denain 1989

Déi **31. Editioun vum [[Grand Prix de Denain]]** gouf de 6. Abrëll 1989 gefuer. D'Course gouf vum Belsch Edwig Van Hooydonck gewonnen.

## Generalklassement

## Um Spaweck
*
Novecento

***Novecento*** ass en italieenesche Filmdrama vum Bernardo Bertolucci aus dem Joer 1976. Et ass e Monumentalfilm vun iwwer 5 Stonnen, deen exemplaresch unhand vun enger ambivalenter Frëndschaft tëscht dem Jong vun engem Bauerekniecht an deem vun engem *Padrone* (Besëtzer vu grousse Lännereien) d'Geschicht vun Italien an der éischter Hallschecht vum 20. Joerhonnert erzielt, an absënns am Kontext vum Opkommen an an der Zäit vum Faschismus.

## Ëm wat geet et am Film?
Zwéi Bouwe kommen de selwechten Dag - den Doudesdag vum Giuseppe Verdi, de 27. Januar 1901 - an der Emilia-Romagna an Norditalien op d'Welt: Den Alfredo Berlinghieri, de Jong vum räiche Besëtzer vu Lännereien, an den Olmo Dalcò, deem säi Papp Kniecht beim Berlingheri ass. Hir Entwécklung, déi vun Ufank u virgi war - den Alfredo soll enges Daags den Haff iwwerhuelen, den Olmo do schaffen - gouf nom Éischte Weltkrich, vun den éischte Streike vun de Landaarbechter, an der Weltwirtschaftskris a Fro gestallt. Den Olmo engagéiert sech politesch als Sozialist, iwwerdeems den Alfredo e Bohémien gëtt, deen zwar dem Mussolini säi Faschismus, personifizéiert duerch de Gerant vum Haff, den Attila, a seng Freiesch Regina, veruecht, mee déi zwee awer gewäerde léisst...

## Soss
De Film kann als Allegorie op d'gesellschaftlech a politesch Antagonisme gesi ginn, déi déi éischt Joerzéngte vum 20. Joerhonnert an Italie markéiert hunn. Souguer d'Joreszäite gi symbolesch agesat fir d'politesch *Stëmmung* z'ënnersträichen.

*Novecento* ass eng italieenesch Apheres a kann "1900" oder "20. Joerhonnert" bedeiten. Den international gebrauchten Titel *1900* vum Film féiert e bëssen an d'Ier, well de Film jo eréischt 1901 ufänkt, a bis Enn vun den 1940er Joren (mat engem Ausbléck an d'Géigewaart) geet, an deemno näischt mam Joer 1900 ze dinn huet.

Wéinst senger Längt gëtt e gewéinlech am Kino an zwéin Deeler gewisen.

## Um Spaweck
Jusqu'au dernier

**Jusqu'au dernier** ass e franséische Film vum Pierre Billon aus dem Joer 1957 no engem Roman vum André Duquesne.

## Ëm wat geet et am Film?
De Gangster Fernand Bastia verstoppt sech an engem Zirkus viru senge Frënn déi hie bedrunn huet…
## Um Spaweck
Newton (Moundkrater)

Den **Newton** ass en Aschlagkrater am Süde vun der viischter Moundsäit. Hie gëllt als den déifste Krater op der viischter Äerdmoundsäit.

De Krater gouf 1935 vun der I.A.U. nom brittesche Mathematiker, Physiker an Astronom Isaac Newton (1643–1727), genannt.

## Um Spaweck
* Moundkaart Nr 137: De Krater Newton läit an der Mëtt
King (Moundkrater)

De **King** ass en opfällegen Aschlagkrater op der Récksäit vum Äerdmound a kann dofir net vun der Äerd aus gesi ginn. Zesumme mam bal grad sou grousse Krater Ibn Firnas, dee sech u säin nordëstleche Rand uschléisst, bilt hien eng Kraterkoppel. Nordwestlech läit de Krater Lobachevskiy an op der selwechter Distanz an nord-nordwestlecher Richtung de Krater Guyot.

De Kraterrand vum *King* ass bal kreesfërmeg mat liichten Asackungen, virun allem op der Nordsäit. Hien huet keng gréisser Erosiounsspueren. Déi bannenzeg Wänn sinn terrasséiert. De Kraterbuedem huet eng onreegelméisseg Uewerfläch. Deen y-fërmege laanggezunnene Bierg am Zentrum ass en Deel vun engem Héichtenzuch, deen op de Südrand zouleeft.

E klenge Krater mat engem Duerchmiesser vun zwéi Kilometer an der Géigend vun der ost-südëstlecher bannenzeger Wand gouf 1976 vun der I.A.U. op den indesche Fraenumm *[[Sita (Moundkrater)|Sita]]* gedeeft.

Am Joer 1970 ass de Krater vun der I.A.U. nom US-amerikaneschen Astrophysiker Arthur Scott King (1876–1957) an dem US-amerikaneschen Astronom Edward Skinner King (1861–1931) genannt ginn.

## Um Spaweck
* Moundkaart Nr 65: De King läit an der Mëtt ënnen
* Apollo over the moon: A view from orbit (NASA SP-362) – mit Detailbildern des Kraters (englisch)
* Krater King im „Digital Lunar Orbiter Photographic Atlas of the Moon“
Grand Prix de Denain 1990

Déi **32. Editioun vum [[Grand Prix de Denain]]** gouf de 5. Abrëll 1990 gefuer. D'Course gouf vum Fransous Frédéric Moncassin gewonnen.

## Generalklassement

## Um Spaweck
* 
*
Paris-Camembert 1986

Déi **47. Editioun vu [[Paris-Camembert]]** gouf den 1. Abrëll 1986 gefuer. D'Course gouf vum Dän Kim Andersen gewonnen.

## Generalklassement
Paris-Camembert 1985

Déi **46. Editioun vu [[Paris-Camembert]]** gouf den 9. Abrëll 1985 gefuer. D'Course gouf vum Fransous Martial Gayant gewonnen.

## Generalklassement
Fiederball Izeg

De **Fiederball Izeg** gouf 1982 zu Izeg gegrënnt an ass den eenzege Badminton-Club an der Gemeng Hesper.

Haut huet de Veräin ongeféier 100 lizenzéiert Sportler, déi ënner der Leedung vum Maurice Niesner trainéieren.

De Fiederball Izeg ass Member vun der Fédération luxembourgeoise de badminton (FELUBA).

## Um Spaweck
*Websäit vum Fiederball Izeg
Luis Saslavsky

De **Luis Saslavsky**, gebuer den 21. Abrëll 1903 zu Rosario, a gestuerwen den 20. Mäerz 1995 zu Buenos Aires, war en argentinesche Filmregisseur, Dréibuchauteur a Filmproduzent.

## Filmographie
* 1931: *Sombras* - Haaptacteuren: Raquel Iturralde, Benjamín Murillo, Dalila Saslavsky
* 1935: *Crimen a las tres* - Haaptacteuren: Héctor Cataruzza, Blanca de Castejón
* 1937: *La fuga* - Haaptacteuren: Santiago Arrieta, Tita Merello
* 1938: *Nace un amor* - Haaptacteuren: José Gola, Laurita Hernández
* 1939: *Puerta cerrada* - Regie zesumme mam John Alton - Haaptacteuren: Libertad Lamarque, Angelina Pagano
* 1939: *El loco Serenata* - Haaptacteuren: Pepe Arias, Alita Román, Elsa O'Connor
* 1940: *La casa del recuerdo* - Haaptacteuren: Aída Alberti, María Esther Buschiazzo, Libertad Lamarque
* 1941: *Historia de una noche* - Haaptacteuren: Santiago Arrieta, Sabina Olmos
* 1942: *Ceniza al viento* - Haaptacteuren: Berta Singerman, Olinda Bozán, María Duval
* 1943: *Los ojos más lindos del mundo* - Haaptacteuren: Roberto Airaldi, Amelia Bence
* 1943: *Eclipse de sol* - Haaptacteuren: Libertad Lamarque, George Rigaud, Angelina Pagano
* 1945: *La dama duende* - Manuel Collado, Helena Cortesina, Alberto de Mendoza
* 1946: *Camino del infierno* - Regie zesumme mam Daniel Tinayre - Haaptacteuren: Mecha Ortiz, Pedro López Lagar
* 1945: *Cinco besos* - Haaptacteuren: Mirtha Legrand, Roberto Escalada
* 1948: *Historia de una mala mujer* - Haaptacteuren: Dolores del Rio, María Duval, Fernando Lamas
* 1949: *Vidalita* - Haaptacteuren: Mirtha Legrand, Narciso Ibáñez Menta, Fernando Lamas
* 1951: *La corona negra* - Haaptacteuren: María Félix, Rossano Brazzi, Vittorio Gassman 
* 1952: *La neige était sale* - Haaptacteuren: Daniel Gélin, Daniel Ivernel, Nadine Basile
* 1957: *[[Les louves]]* - Haaptacteuren: François Périer, Micheline Presle, Jeanne Moreau
* 1958: *Premier mai* - Haaptacteuren: Yves Montand, Nicole Berger, Yves Noël
* 1959: *Ce corps tant désiré* - Haaptacteuren: Daniel Gélin, Dany Carrel, Belinda Lee
* 1962: *El balcón de la Luna* - Haaptacteuren: Carmen Sevilla, Lola Flores
* 1962: *Historia de una noche* - Haaptacteuren: Paquita Rico, Jorge Mistral, Alfredo Mayo
* 1963: *Las ratas* - Haaptacteuren: Aurora Bautista, Alfredo Alcón
* 1964: *Las mujeres los prefieren tontos* - Haaptacteuren: Luis Sandrini, Ana María Campoy
* 1965: *La industria del matrimonio* – Episod: *Elixir de amor* - Haaptacteuren: Henny Trayles, Ricardo Espalter
* 1973: *Vení conmigo* - Haaptacteuren: Susana Giménez, Alberto Martín, Víctor Laplace
* 1979: *El Fausto criollo* - Regie zesumme mam Miguel Ángel Lumaldo - Haaptacteuren: Daniel Fanego, Eva Franco

## Um Spaweck
L'étrange Monsieur Steve

** L'étrange Monsieur Steve** ass e franséische Film vum Raymond Bailly aus dem Joer 1957 no engem Roman vum Frédéric Dard an Marcel-Georges Prêtre

## Ëm wat geet et am Film?
De Georges Villard ass onzefridde mat senger Aarbecht op enger Bank. Hie begéint an engem Bistro de Monsieur Steve…

## Um Spaweck
* De Film op dvdclassic
Jean-Pierre Kayser

De **Jean-Pierre Joseph Kayser**, gebuer de 25. Juli 1873 zu Méchelbuch, a gestuerwen de 5. Juni 1946 zu Miersch, war e lëtzebuergesche Geeschtlechen.
 
De Jean-Pierre Kayser ass den 10. August 1898 zum Priister geweit ginn. Bis 1908 war hie Kaploun zu Weimeschkierch an dono Paschtouer zu Rammerech (1908-1913), Keel (1913-1920)  an Esch-Uelzecht/Sankt-Jousef (Juni 1920 - 4. Sept. 1929). Déi zwou lescht Pare schénge besonnesch schwiereg gewiescht ze sinn; am Noruff am „Wort“ heescht et nämlech:
::*„Die geistliche Oberbehörde betraute ihn 1913 mit der schwierigen Seelsorge in Kayl, wo er in den schlimmen Notzeiten des Krieges und der Nachkriegszeit Großes leistete. 1920–29 wurde Pfarrer Kayser mit dem aufreibendsten Posten des Bistums betraut, der Pfarrei St. Joseph in Esch-Alzette.“*

Am September 1929 ass de J.-P. Kayser als Dechen op Iechternach komm, wou hie sech ëm d'Restauratioun vun der Basilika gekëmmert huet. A seng Zäit als Dechen ass d'900-Joerfeier vun der Basilika (1931) gefall an déi 12. Joerhonnertfeier vum Willibrord sengem Doud. 1935 ass hie *Chanoine honoraire* genannt ginn. 
De J.-P. Kayser war President vum Opsiichtsrot vum Heliar-Institut an der Weilerbaach. 1941 huet hie sech als Pensionnaire op Miersch zeréckgezunn.. Hie war *Chevalier* am *[[Ordre de la couronne de chêne]]*. De J.-P. Kayser ass den 8. Juni 1946 zu Méchelbuch begruewe ginn.

## Publikatioun

*Kayser, J.P., 1940. *Der Willibrordus-Bauverein von Echternach.* In: N. Goetzinger (Hrsg.): *Willibrordus. Echternacher Festschrift zur XII. Jahrhundertfeier des Todes des heiligen Willibrord*. Luxemburg, St. Paulus-Druckerei, S. I-XXIII [2. unveränd. Aufl. 1958].

## Literatur

*Blum, M., J. Zieser & A. Koenig, 1930. *Series pastorum, oder: Reihenfolge der Seelsorger der einzelnen Pfarreien des heutigen Grossherzogtums Luxemburg.* Luxemburg, 180 S. + 77 S. (Veröffentl. in den Jahrgängen 1922-1929 der Zeitschrift „Ons Hémecht“).
*Didier, N., 1940. *Die berufenen Wächter am Grabe des heiligen Willibrord im 19. und 20. Jahrhundert.* In: N. Goetzinger (Hrsg.): *Willibrordus. Echternacher Festschrift zur XII. Jahrhundertfeier des Todes des heiligen Willibrord*. Luxemburg, St. Paulus-Druckerei: 394-420, Tafel LXXIV-LXXV (Fig. 1-5). [Neuaufl. 1958].
*Flies, J., 1979. *Das andere Esch – An der Alzette. Ein Gang durch seine Geschichte*. Luxembourg, Impr. Saint-Paul, 1302 S. [Jean-Pierre Kayser, S. 594-596].
*Kiesel, G., 1939. *Die Hüter und Betreuer des Willibrordusgrabes.* Luxemburger Marienkalender 1940, S. 45-47.
* Wort, 1946. Ehrendomherr und Pfarrdechant Dr. J. P. Kayser †. Luxemburger Wort 1946-06-11, S. 2.
Les louves

** Les louves** ass e franséische Film vum Luis Saslavsky aus dem Joer 1957 no engem Roman vum Pierre Boileau an Thomas Narcejac

## Ëm wat geet et am Film?

## Um Spaweck
Cathie Martins

D**'Cathie Martins**, gebuer de 6. Mäerz 1998, ass eng lëtzebuergesch Foussballspillerin. Si huet beim FC Sporting Beetebuerg gespillt.

Am Mäerz 2018 huet d'Martins eemol an der lëtzebuergescher Dammefoussballnationalekipp gespillt.

## Kuckt och
Ma Loute

**Ma Loute** ass e franséisch-däitsch-belsche Film vum Bruno Dumont aus dem Joer 2016.

## Ëm wat geet et am Film?
D'Famill Van Peteghem mécht am Joer 1910 Vakanz an enger Villa op der Côte d'Opale. Si huet als Noper d'Famill Brufort, aarm Fëscher déi op all Manéier versichen net z'erhéngeren. Op der Côte verschwanne reegelméisseg Touristen an d'Inspekteren Alfred Machin a Malfoy ënnersichen déi Fäll…

## Um Spaweck
Paris-Camembert 1982

Déi **43. Editioun vu [[Paris-Camembert]]** gouf den 13. Abrëll 1982 gefuer. D'Course gouf vum Fransous Christian Jourdan gewonnen.

## Generalklassement
Paris-Camembert 1981

Déi **42. Editioun vu [[Paris-Camembert]]** gouf den 21. Abrëll 1981 gefuer. D'Course gouf vum Fransous Guy Gallopin gewonnen.

## Generalklassement
Paris-Camembert 1980

Déi **41. Editioun vu [[Paris-Camembert]]** gouf den 8. Abrëll 1980 gefuer. D'Course gouf vum Fransous Pierre-Raymond Villemiane gewonnen.

## Generalklassement
Paris-Camembert 1979

Déi **40. Editioun vu [[Paris-Camembert]]** gouf de 17. Abrëll 1979 gefuer. D'Course gouf vum Fransous Raymond Martin gewonnen.

## Generalklassement
Finsch (Moundkrater)

De **Finsch** ass e ganz klenegen Aschlagkrater am mëttlere Beräich vum Mare Serenitatis, südsüdëstlech vum Krater Sarabhai. Well hie vollstänneg vun der Lava vum Mare iwwerdeckt ass, kann een nëmmen e schietaartegen Ëmress erkennen. Kratere vun dësem Typ ginn dofir och als Geeschterkrater bezeechent.

De Krater gouf 1976 vun der I.A.U. nom däitsche Fuerschungsreesenden Otto Finsch (1839–1917) genannt.

## Um Spaweck
* Moundkaart Nr 42: De Finsch läit an der Mëtt
* Krater Finsch am ''Digital Lunar Orbiter Photographic Atlas of the Moon''
Sarabhai (Moundkrater)

De **Sarabhai** ass e klengen Aschlagkrater op der nordëstlecher viischter Moundsäit am Flaachgebitt vum Mare Serenitatis, nordëstlech vum Krater Bessel.

De Krater gouf 1973 vun der I.A.U. nom indesche Physiker Vikram Sarabhai (1919–1971) genannt.

## Um Spaweck
* Moundkaart Nr 42: Den Sarabhai läit an der Mëtt
Paris-Camembert 1984

Déi **45. Editioun vu [[Paris-Camembert]]** gouf de 24. Abrëll 1984 gefuer. D'Course gouf vum Fransous Hubert Linart gewonnen.

## Generalklassement
Paris-Camembert 1983

Déi **44. Editioun vu [[Paris-Camembert]]** gouf de 5. Abrëll 1983 gefuer. D'Course gouf vum Fransous Christian Jourdan gewonnen.

## Generalklassement
Clerke (Moundkrater)

De **Clerke** ass e klengen Aschlagkrater no beim Eck vum Mare Serenitatis op der viischter Moundsäit. De bal kreesronnen, tasefërmege Krater läit an der Mëtt vun engem als Rimae Littrow bezeechente System vu Rillen, dat nom Littrow-Krater am Osten dervun, genannt ass. Hien huet eng relativ héich Albedo.

An engem Dall südëstlech vum Krater ass d'Landeplaz vun der Apollo 17.

Viru senger Ëmbenennung duerch d'I.A.U. (IAU) am Joer 1973 gouf de *Clerke* als *Littrow B* bezeechent.

Nërdlech vum Clerke läit d'Kraterketten Catena Littrow.

De Krater gouf no der iresch-brittescher Astronomin Agnes Mary Clerke (1842–1907) genannt.

## Um Spaweck
* Moundkaart Nr 42: De Krater Clerke läit an der Mëtt ganz riets
* Krater Clerke im "Digital Lunar Orbiter Photographic Atlas of the Moon"
Sophie Maurer

D**'Sophie Maurer**, gebuer den 3. Januar 1994 am Lëtzebuerger Land, ass eng lëtzebuergesch Foussballstiermerin. Si war eng Spillerin vum FC Jeunesse Kanech, vun der Entente Kanech / Réimech / Bous a vun der Entente Izeg / Kanech.

Vun 2009 bis 2016 huet d'Maurer 18-mol an der lëtzebuergescher Dammefoussballnationalekipp gespillt, an huet 6 Goler geschoss.

## Kuckt och
Kelly Mendes

D**'Kelly Mendes**, gebuer den 28. Abrëll 1997, ass eng lëtzebuergesch Foussballspillerin. Si huet bei der Jeunesse Jonglënster gespillt.

Vun 2014 bis 2015 huet d'Mendes véiermol an der lëtzebuergescher Dammefoussballnationalekipp gespillt.

## Kuckt och
Ascyltus ferox

D***'Ascyltus ferox*** ass eng Wiefspannenaart aus der Gattung Ascyltus an der Famill vun de Sprangspannen (Salticidae). Se gouf 1897 vum australeschen Zoolog William Joseph Rainbow ënner dem wëssenschaftleschen Numm *Hyllus ferox* fir d'éischt beschriwwen.

Dës Spannenaart ass op Tuvalu endeemesch. D*'Ascyltus ferox* virkënnt gréisstendeels op dem Atoll Funafuti.

D'Weibercher hunn d'Carapax ronn 6&nbsp;mm laang, an den Abdomen vun de Weibercher ass ronn 7&nbsp;mm laang.
Atherigona vittata

D***'Atherigona vittata*** ass eng Insektenaart aus der Gattung Atherigona an der Famill vun den echte Mécken (Muscidae). Se gouf 1897 vum australeschen Zoolog William Joseph Rainbow ënner dem wëssenschaftlechen Numm *Lispe vittata* fir d'éischt beschriwwen.

Dës Méckenaart ass op Tuvalu endeemesch.
Agnes Mary Clerke

D**'Agnes Mary Clerke**, gebuer den 10. Februar 1842 zu Skibbereen an Irland, a gestuerwen den 20. Januar 1907 zu London, war eng iresch-brittesch Astronomin am Auteurin vu wëssenschaftlechen Artikelen a Bicher.

## Liewen a Wierk
D'Agnes Clerke war d'Duechter vum John William Clerke, Bankdirekter zu Skibbereen, a senger Fra Catherine Mary Deasy. D'Clerke hat zwee Gesëschter, mat deene si doheem geschoult gouf. Iwwer hire Papp hat si sech séier fir d'Astronomie intresséiert. Si huet dofir de 4-Zoll-Teleskop vun hirem Papp benotzt. 1861 war d'Famill op Dublin geplënnert an 1863 weider op Queenstown. 1867 war si aus gesondheetleche Grënn mat hirer eelerer Schwëster Ellen an Italie gereest wou si haaptsächlech zu Florenz Wëssenschaft a Sprooche studéiert huet. Nieft der wëssenschaftlecher Aarbecht huet si och u biographesche Referenzwierker geschafft. Sou verfaasst si 149 Biographië fir den Dictionary of National Biography an Artikele fir d'Encyclopædia Britannica, d'Nature an d'Edinburgh Review. 1890 huet si mat zu de Grënner vun der British Astronomical Association gehéiert.

## Wierker (Auswiel)
* ''A Popular History of Astronomy during the Nineteenth Century''. Edinburgh, 1885
* ''The System of the Stars''. London, 1890
* ''The Herschels and Modern Astronomy''. London, 1895
* ''The Concise Knowledge Astronomy''. London, 1898
* ''Problems in Astrophysics''. London, 1903

## Auszeechnungen
* 1892 Actonian Prize vun der Royal Institution of Great Britain
* 1903 gouf si als véiert Fra no der Caroline Herschel, Mary Somerville an Anne Sheepshanks zesumme mat der Margaret Lindsay Huggins Éieremember vun der Royal Astronomical Society
* 1973: Benennung vum Moundkrater Clerke
* 2017: d'Royal Astronomical Society gëtt d*'[[Agnes Mary Clerke Medal]]* fir historesch Fuerschung an der Astronomie oder Geophysik

## Literatur (Divers)
* M. T. Brück: *Agnes Mary Clerke and the Rise of Astrophysics*, 2002, ISBN 9780521808446

## Um Spaweck

* Agnes Mary Clerke history.mcs.st-and.ac.uk
* Agnes Mary Clerke: stars, systems, problems academic.oup.com
* Agnes Mary Clerke in der Catholic Encyclopedia
* Agnes Mary Clerke an der Deutschen Nationalbibliothek
Raymond Bailly

De **Raymond Bailly**, gebuer 1914, a gestuerwen ?.., war e franséische Filmregisseur.

## Filmographie (Auswiel)
### als Regisseur
* 1957: *[[L'étrange Monsieur Steve]]*
* 1960: *[[Ma femme est une panthère]]*
* 1965: *Médard et Barnabé* (TV)
* 1964: *[[Bob Morane (Televisiounsserie)|Bob Morane]]*, Episode: *[[Le Prince]]* (TV)
### als Regieassistent
* 1946: *[[Pas si bête]]*
* 1947: *[[Carré de valets]]*
### als technesche Matarbechter
* 1962: *[[Seul ... à corps perdu]]*
### als Dréibuchauteur
* 1957: *L'étrange Monsieur Steve*

## Um Spaweck
Smithson (Moundkrater)

De **Smithson** ass e klenge, schosselaartegen Aschlagkrater um Ostrand vun der viischter Moundsäit no beim nordëstleche Rand am Flaachland vum Mare Fecunditatis, südwestlech vum Krater Apollonius.

De Krater gouf 1976 vun der I.A.U. nom brittesche Mineralog a Chimist James Smithson (1765–1829) genannt. Virdru war seng Bezeechnung *Taruntius N*.

## Um Spaweck
* Moundkaart Nr 62: De Smithson läit ënne lénks
Icarus (Moundkrater)

Den **Icarus** ass en Aschlagkrater op der Récksäit vum Äerdmound a kann dofir net vun der Äerd aus gesi ginn. Hie läit westlech vum risege Krater Korolev. De Krater Daedalus läit manner wéi 200 Kilometer westlech an am Süde läit de méi klenge Krater Amici.

Den *Icarus* huet en ofgenotzte Kraterrand mat enger zimmlech breeder Kraterwand. Déi baussenzeg Wand huet am Südweste eng liicht Boss no baussen an um südleche Grat ass e klenge Krater. No beim Mëttelpunkt vum Kraterbuedem steet en ongewéinlech héijen Zentralbierg. Deen ass méi héich wéi de Kraterrand, wärend normalerweis d'Zentralbierger am Krater nëmmen d'Hallschent vun der Kraterdéift erreechen. Den iwwrege Kraterbuedem ass a senger Osthallschent relativ flaach an no Weste zou eppes méi onreegelméisseg.

## Um Spaweck
* Moundkaart Nr 86: Den Icarus läit uewe riets
* Krater Icarus im "Digital Lunar Orbiter Photographic Atlas of the Moon"
Amici (Moundkrater)

Den **Amici** ass en Aschlagkrater op der äerdofgedréiter Säit vum Äerdmound, südlech vum grousse Krater Icarus an nërdlech vum McKellar Moundkrater.

De Krater gouf am Joer 1970 vun der I.A.U. nom italieeneschen Optikefabrikant Giovanni Battista Amici (1786–1863) genannt.

De Rand vum Krater ass staark erodéiert a vun Aschléi deforméiert, sou datt hien elo éischter eng polygonal Form huet. Um südlechen Enn läit en Dall. De Buedem vum Krater huet keng besonnesch Aschléi, ass awer voll vu ganz klengen Aschlagkrateren.

## Um Spaweck
* Moundkaart Nr 86: Den Amici a seng Niewekrateren leien riets an der Mëtt
* Krater Amici im "Digital Lunar Orbiter Photographic Atlas of the Moon"
Association des chargés de l'enseignement national

D**'Association des chargés de l'enseignement national**, gekierzt **ACEN**, ass eng Gewerkschaft fir Chargéen a gouf den 18. Juni 2014 gegrënnt a vertrëtt d'Interessie vun de Chargé-de-coursen, de Chargé d'éducation a de Chargé d'enseignement an de Lëtzebuerger Lycéeën, der Beruffsausbildung an an der Erwuessenebildung. D'ACEN ass politesch neutral an onofhängeg.

Fir Member kënnen ze ginn, muss een zum Zäitpunkt vum Bäitrëtt als Chargé an enger lëtzebuergescher Schoul schaffen.

## Geschicht
D'ACEN geet zeréck op eng Versammlung vun iwwer 200 Chargéen, déi 2014 onzefridde mat der politescher a gewerkschaftlecher Aarbecht waren. De Statut vun de Chargéë war iwwert Joren ëmmer méi schlecht ginn. Si hu misse wesentlech méi Stonne Cours halen, bei däitlech méi schlechter Bezuelung an Aarbechtskonditiounen ewéi d'Professeren.

Am Mäerz 2015 huet d'ACEN zu enger Manifestatioun virun der Chamber opgeruff. Hei hunn d'Chargéen zesumme mat anere Beruffsverbänn géint d'Reform an der Fonction publique manifestéiert. D'ACEN war net averstanen, datt d'Chargéen och no der Reform vum ëffentlechen Déngscht däitlech méi schlecht klasséiert ware wéi aner Master- a Bachelorkarriäre beim Staat. Zudeem huet d'ACEN och géint d'80-80-90-Reegelung an eng Verlängerung vun der Stagezäit op dräi Joer manifestéiert.

Schonn am Oktober 2015 huet sech d'ACEN mam Educatiounsminister Claude Meisch op eng Reduktioun vun der Tâche gëeenegt, déi an dräi Etappe bis d'Rentrée 2018 ëmgesat gouf.

Am Januar 2018 gouf public, datt d'ACEN een Accord mam Minister vum ëffentlechen Déngscht Dan Kersch fonnt hat, deen d'Diplomunerkennung vun de Chargéë mat Master a Bachelor reegelt.

## De Comité
De Comité vun der ACEN gëtt all Joer op der Generalversammlung gewielt. 
### Presidenten

* zënter 2014: Luc Wildanger, Lycée Robert-Schuman

## Kuckt och
* Gewerkschaften zu Lëtzebuerg

## Um Spaweck
* www.acen.lu
Laura Miller

D**'Laura Miller**, gebuer de 7. Dezember 2001, ass eng lëtzebuergesch Foussballspillerin. Si huet bei der Jeunesse Jonglënster gespillt, a si spillt elo beim FC Metz.

Zanter dem Mäerz 2018 spillt d'Miller am Kader vun der lëtzebuergescher Dammefoussballnationalekipp.

## Kuckt och
Tania Pedrosa

D**'Tania Pedrosa**, gebuer den 22. Juni 1988, ass eng lëtzebuergesch Foussballspillerin. Si huet bei der Entente Izeg / Kanech / CeBra gespillt.

Am Mäerz 2018 huet d'Pedrosa eemol an der lëtzebuergescher Dammefoussballnationalekipp gespillt.

## Kuckt och
Paris-Camembert 1978

Déi **39. Editioun vu [[Paris-Camembert]]** gouf den 28. Mäerz 1978 gefuer. D'Course gouf vum Hollänner Joop Zoetemelk gewonnen.

## Generalklassement
Paris-Camembert 1977

Déi **38. Editioun vu [[Paris-Camembert]]** gouf den 12. Abrëll 1977 gefuer. D'Course gouf vum Fransous Hubert Linard gewonnen.

## Generalklassement
Paris-Camembert 1976

Déi **37. Editioun vu [[Paris-Camembert]]** gouf den 20. Abrëll 1976 gefuer. D'Course gouf vum Fransous Bernard Hinault gewonnen.

## Generalklassement
Paris-Camembert 1975

Déi **36. Editioun vu [[Paris-Camembert]]** gouf den 1. Abrëll 1975 gefuer. D'Course gouf vum Fransous Raymond Martin gewonnen.

## Generalklassement
Paris-Camembert 1974

Déi **35. Editioun vu [[Paris-Camembert]]** gouf de 16. Abrëll 1974 gefuer. D'Course gouf vum Fransous Alain Santy gewonnen.

## Generalklassement
Trois jours à vivre

**Trois jours à vivre** ass e franséische Film vum Gilles Grangier aus dem Joer 1957 no engem Roman vum Peter Vanett.

## Ëm wat geet et am Film?
Kriminalfilm dee sech am Milieu vun enger Theatergrupp ofspillt…

## Um Spaweck
Rosangela Settanni

D**'Rosangela "Rosa" Settanni**, gebuer den 21. Mäerz 1982, ass eng lëtzebuergesch Foussballspillerin. Si huet bei der Jeunesse Jonglënster gespillt.

Vun 2006 bis 2013 huet d'Settanni 26-mol an der lëtzebuergescher Dammefoussballnationalekipp gespillt, an huet dräi Goler geschoss.

## Kuckt och
Noémie Raths

D**'Noémie Raths**, gebuer den 8. Dezember 1989, ass eng lëtzebuergesch Foussballspillerin. Si huet bei der Jeunesse Jonglënster gespillt.

Vun 2008 bis 2012 huet d'Raths 14-mol an der lëtzebuergescher Dammefoussballnationalekipp gespillt.

## Kuckt och
Lynn Ruppert

D**'Lynn Ruppert**, gebuer den 30. Abrëll 1986, ass eng lëtzebuergesch Foussballspillerin. Si huet bei der US Sandweiler a beim FC Blo-Wäiss Izeg gespillt.

Vun 2006 bis 2015 huet d'Raths 15-mol an der lëtzebuergescher Dammefoussballnationalekipp gespillt.

## Kuckt och
Paris-Camembert 1973

Déi **34. Editioun vu [[Paris-Camembert]]** gouf de 24. Abrëll 1973 gefuer. D'Course gouf vum Fransous Régis Delépine gewonnen.

## Generalklassement
Paris-Camembert 1972

Déi **33. Editioun vu [[Paris-Camembert]]** gouf de 4. Abrëll 1972 gefuer. D'Course gouf vum Fransous José Catieau gewonnen.

## Generalklassement
Impotenti esistenziali

**Impotenti esistenziali** ass en italieenesche Kaméidisfilm vum Giuseppe Cirillo aus dem Joer 2009.

## Ëm wat geet et am Film?
Den Giuseppe, Psycholog a Sexualpedagogie-Professer, denkt, hie wier do fir d'Gesellschaft wéinst hirer Hypokrisie ze bestrofen.

Enges Daags an engem private Club begéint den Giuseppe dem Riccardo senger Fra Francesca an hie fänkt eng Bezéiung mat hir un.

## Um Spaweck
Stephen Hillenburg

De **Stephen McDannell Hillenburg**, gebuer den 21. August 1961 zu Lawton am Oklahoma, a gestuerwen de 26. November 2018 zu San Marino a Kalifornien, war en US-amerikaneschen Animateur a Mierbiolog, deen als de Grënner vu *[[SpongeBob SquarePants]]* bekannt gouf.
## Säi Liewen

## Um Spaweck
Dunthorne (Moundkrater)

Den **Dunthorne** ass e klengen Aschlagkrater op der viischter Moundsäit, um Rand vum Palus Epidemiarum, ëstlech vum Krater Vitello a südwestlech vum Krater Campanus.
De schosselfërmege Krater huet bal keng Erosiounsspueren.

De Krater gouf 1935 vun der I.A.U. nom britteschen Astronom Richard Dunthorne (1711–1775) genannt.

## Um Spaweck
* Moundkaart Nr 93: Den Dunthorne läit ënne riets
Sandy Sauber

D**'Sandy Sauber**, gebuer den 2. Juni 1997, ass eng lëtzebuergesch Foussballspillerin. Si huet bei der Jeunesse Jonglënster, beim FC Minerva Lëntgen a beim FC Speyer 09 (D) gespillt.

Vun 2014 bis 2017 huet d'Sauber 15-mol an der lëtzebuergescher Dammefoussballnationalekipp gespillt, an huet ee Gol geschoss.

## Kuckt och
Wootleche Krich

***Wootleche Krich*** ass e Roman a Lëtzebuerger Sprooch vum Jhemp Hoscheit, deen am Oktober 2018 erauskoum.

## Ëm wat geet et am Roman?
Erzielt ginn d'Erliefnisser vun enger Clique Jugendlecher, am Joer 1965 zu Esch-Uelzecht, an den Erwuessene mat deene se ze dinn hunn.

## Soss
*Wootleche Krich* besteet aus verschiddenen Erzielsträng, déi aneneen iwwerginn, sech matenee verbannen an zum Schluss lues a lues entschlësselt ginn. Do sinn d'Elteren, déi am Gaang si sech ze trennen, a wou de Papp beim SREL schafft; do ass en Onbekannten, dee Kanner sexuell belästegt; do ass en Auteur vun anonymme Dreebréiwer, déi onbescholt Leit *einfach sou* geschéckt kréien. De Roman gëtt d'Atmosphär vun der Mëtt vun den 1960er Joren erëm, mat am Hannergrond dem Kale Krich, der konservativer Gesellschaftsuerdnung an dem klengbiergerlechen Alldag am Minett.

## Literatur
* Hoscheit, Jhemp, 2018: *Wootleche Krich.* Éditions Guy Binsfeld. ISBN 978-99959-42-46-5.

## Um Spaweck
* "Eng Trilogie, déi net geplangt war." Interview mam Auteur op 100komma7.lu, 20. Nov 2018 - 13:04-13:30.
Vitello (Moundkrater)

De **Vitello** ass en Aschlagkrater am Südweste vun der viischter Moundsäit um südleche Rand vum Mare Humorum, südëstlech vum Krater Doppelmayer an ëstlech vum Krater Lee.
Den onreegelméisseg geformte Kraterrand ass nëmmen e bëssi erodéiert, de Kraterbuedem huet konzentresch Brochstrukturen an en Zentralbierg.

De Krater gouf 1935 vun der I.A.U. nom schleesesche Mënch an Naturphilosoph Witelo (13. Joerhonnert) genannt.

## Um Spaweck
* Moundkaart Nr 93: De Vitello läit ënne riets
Lee (Moundkrater)

De **Lee** ass en Aschlagkrater am Südweste vun der viischter Moundsäit, um südleche Rand vum Mare Humorum, südlech vum Krater Doppelmayer a westlech vum Krater Vitello.
De Kraterrampli ass ganz staark erodéiert an am Nordoste ass hie ganz verschwonnen, den Zentrum ass vu Lava iwwerschwemmt.

De Krater gouf 1935 vun der I.A.U. nom britteschen Astronom John Lee (1783–1866) genannt.

## Um Spaweck
* Moundkaart Nr 93: De Lee läit ënnen an der Mëtt
Palmieri (Moundkrater)

De **Palmieri** ass en Aschlagkrater am Südweste vun der viischter Moundsäit, südwestlech vum Mare Humorum, westlech vum Krater Doppelmayer a südlech vum Krater Mersenius.
De Kraterrand ass staark erodéiert an ass no Südosten op.
Den haaptsächlech flaachen Zentrum vum Krater gëtt vun de béiden Haaptrillen vum **Rimae Palmieri** schréi duerchzunn.

De Krater gouf 1935 vun der I.A.U. nom italieenesche Meteorolog, Seismolog an Vulkanolog Luigi Palmieri (1807–1896) genannt.

## Um Spaweck
* Moundkaart Nr 77: Den Hipparchus läit uewe riets
Angela Melillo

D**'Angela Melillo**, gebuer den 20. Juni 1967 zu Roum, ass eng italieenesch Filmschauspillerin, Televisiounsmoderatorin a Mannequin.

D'Melillo huet hir Karriär fir d'éischt als Dänzerin ugefaangen; zanter den 2000er Jore schafft si fir de Film an d'Televisioun.

Vun 2006 bis 2013 war si mam Restaurateur Duccio Tessari bestuet, se hunn eng Duechter.

## Filmographie (Auswiel)
### a Filmer
* 2009: *[[Impotenti esistenziali]]*, vum Giuseppe Cirillo (2009)
* 2016: *[[Al posto tuo]]*, vum Max Croci

### op der Televisioun
* 2000 *La casa delle beffe* - TV-Miniserie - Canale 5
* 2003 *La palestra* - Film TV - Canale 5 - Roll: Valentina
* 2005 *Il maresciallo Rocca 5* - TV-Serie, 2 Saisonen - Rai 1 - Roll: Elena Neccini
* 2006 *Sottocasa* - TV-Serie - Rai 1 - Roll: Tiziana Palme
* 2006 *Don Matteo* - TV-Serie, 1 Episod - Rai 1 - Roll: Marina
* 2007 *La figlia di Elisa - Ritorno a Rivombrosa* - TV-Miniserie, 8 Episoden - Canale 5 - Roll: Principessa Luisa di Carignano

## Um Spaweck

* Der Angela Melillo hir offiziell Websäit
Doppelmayer (Moundkrater)

Den **Doppelmayer** ass en Aschlagkrater am Südweste vun der viischter Moundsäit, um südleche Rand vum Mare Humorum, nërdlech vum Krater Lee an ëstlech vum Krater Palmieri.

De Krater ass vu Lava iwwerschwemmt, wouduerch den nordëstlechen Deel bal ganz verschwonnen ass. Am Zentrum ass en Zentralbierg mat konzentresche Strukture rondrëm.

D'Rillesystem vum **Rimae Doppelmayer** fänkt westlech vum Krater un a leeft parallel mam Rand vum Mare Humorum no Norden an ennt nordëstlech vum Liebig F.

De Krater gouf 1935 vun der I.A.U. nom däitschen Astronom Johann Gabriel Doppelmayr (1677–1750) genannt.

## Um Spaweck
* Moundkaart Nr 93: Den Doppelmayer läit kuerz ënnen an der Mëtt
John Dunning

Den **John Dunning**, gebuer den 30. August 1918 zu Leighton, a gestuerwen den 11. Mäerz 1990 zu Lëtzebuerg, war en US-amerikanesch-lëtzebuergesche Schrëftsteller deen am Joer 1980 d'lëtzebuergesch Nationalitéit krut.

Den Dunning huet Chineesesch a chineesesch Literatur op der Universitéit zu Shanghai studéiert.

Am Ufank vun den 1970 Jore koum hien op Lëtzebuerg an huet zu Koplescht en Haus kaaft. Hien huet do als freie Schrëftsteller bis zu sengem Doud gewunnt.

## Wierker (Auswiel)
* 1977: Truly Murderous. Horrific modern European murders.
* 1981: Strange Deaths.
* 1983: Murderous women.
* 1987: Mindless Murders
* 1989: Mystical murders

## Kuckt och
* Koplescht – fréier an hott (No 20)

## Um Spaweck
Anne-Catherine Schlink

D**'Anne Schlink**, gebuer den 28. November 1985, ass eng lëtzebuergesch Foussballspillerin. Si huet beim FC Koeppchen Wuermer gespillt.

Vun 2006 bis 2008 huet d'Schlink siwemol an der lëtzebuergescher Dammefoussballnationalekipp gespillt.

## Kuckt och
Paris-Camembert 1971

Déi **32. Editioun vu [[Paris-Camembert]]** gouf den 13. Abrëll 1971 gefuer. D'Course gouf vum Fransous Gérard Moneyron gewonnen.

## Generalklassement
Bianca Schmitz

D**'Bianca Schmitz**, gebuer de 7. September 1987, ass eng lëtzebuergesch Foussballspillerin. Si huet bei der Jeunesse Jonglënster gespillt.

Vun 2006 bis 2013 huet d'Schmitz néngmol an der lëtzebuergescher Dammefoussballnationalekipp gespillt.

## Kuckt och
Paris-Camembert 1970

Déi **31. Editioun vu [[Paris-Camembert]]** gouf den 31. Mäerz 1970 gefuer. D'Course gouf vum Fransous Georges Chappe gewonnen.

## Generalklassement
Paris-Camembert 1969

Déi **30. Editioun vu [[Paris-Camembert]]** gouf den 8. Abrëll 1969 gefuer. D'Course gouf vum Fransous Raymond Riotte gewonnen.

## Generalklassement
Paris-Camembert 1968

Déi **29. Editioun vu [[Paris-Camembert]]** gouf de 16. Abrëll 1968 gefuer. D'Course gouf vum Hollänner Harry Steevens gewonnen.

## Generalklassement
Cora (Rakéit)

D**'Cora** war eng eestufeg franséisch Experimentalrakéit.

D'Rakéit gouf mat Distéckstofftetroxid an UDMH ugedriwwen. Mat der Cora goufe Komponente fir déi geplangt Europa-Rakéit getest. D'Dreifstuf vun der Cora war 5,5 Meter laang an hat en Duerchmiesser vun 2 Meter. Hiert Gewiicht war vollbetankt 9,85 Tonnen. Déi ganz Rakéit hat eng Längt vun 11,5 Meter an e Startgewiicht vu 16,5 Tonnen.

D'Cora gouf de 27. November 1966 an den 18. Dezember 1966 zu Hammaguir gestart. Beim éischte Start goung d'Kontroll iwwer d'Rakéit no 62 Sekonne verluer. Den zweete Start war erfollegräich. De 25. Oktober 1967 hat e weidere Start um Testfeld bei Biscarrosse net geklappt.

D'Cora war déi gréisst Rakéit, déi a Westeuropa gestart gouf.

## Um Spaweck

*  Cora experimental rockets
Theaetetus (Moundkrater)

Den **Theaetetus** ass e relativ klengen Aschlagkrater op der nërdlecher viischter Moundsäit, um ëstleche Rand vum Mare Imbrium, nordëstlech vum Krater Aristillus a südlech vum Krater Cassini.
De Kraterrand ass normal erodéiert an de Kraterbuedem ass flaach.

De Krater gouf 1935 vun der I.A.U. nom griichesche Mathematiker Theaitetos genannt.

## Um Spaweck
* Moundkaart Nr 25: Den Theaetetus läit ganz riets an der Mëtt
Stéphanie Empain

D**'Stéphanie Empain**, gebuer den 11. August 1983 an der Stad, ass eng lëtzebuergesch Geschäftsfra, fréier Sportlerin a Politikerin (Déi Gréng).

Si ass bestuet, huet zwee Kanner a wunnt zu Ierpeldeng.

## Formatioun a Karriär
D'Stéphanie Empain huet Politikwëssenschaft studéiert a mat engem *[[Master of Arts]]* ofgeschloss. Si huet zwee Joer laang am État-major vun der Lëtzebuerger Arméi geschafft an duerno sechs Joer laang de Regionalen Tourismusbüro Éislek geleet.

Zënter 2015 ass si Beroderin fir de Gebrauch vu stoffe Wëndele fir Bëbeeën an huet och e Geschäft mat ekologesche Produite fir Bëbeeën a Mammen.

## Politesch Mandater
D'Stéphanie Empain war schonn eng Zäitche bei Déi jonk gréng aktiv a gouf, no der Demissioun vun der Françoise Folmer am Juni 2018, zesumme mam Claude Turmes als Spëtzekandidatin vun Déi Gréng am Nord-Bezierk fir d'Chamberwalen 2018 virgestallt. Si gouf net direkt an d'Chamber gewielt, ass awer ‘nogeréckelt’ nodeem de Claude Turmes an d'Regierung genannt gouf. Si huet hiert Mandat bis un d'Enn vun der Chambersessioun 2022-23 ausgefëllt.

Zanter Oktober 2024 ass si, zesumme mam François Benoy, Ko-Presidentin vun deene Gréngen.

## Sportlerin
Scho mat 6 Joer huet d'Stéphanie Empain sech fir d'Liichtathleetik intresséiert a si war ënner anerem an der Spora als Sprinterin aktiv. Si huet mat 19 Joer mam Sport opgehalen, fir sech ëm hire Studium ze këmmeren.

Den 1. Dezember 2018 gouf si als nei Presidentin vun der Liichtathleetiksfederatioun gewielt an huet domat d'Successioun vum Claude Haagen iwwerholl.

## Literatur
* Stéphanie Majerus: " 'Méi wéi just Planzen a Müsli'. " *D'Lëtzebuerger Land*, 25.10.2024, S.5 (Portrait).

## Um Spaweck
* VIDEO: E Portrait vum Stéphanie Empain - Op eemol Spëtzekandidatin op rtl.lu den 20. Juni 2018
Osiris (Moundkrater)

Den **Osiris** ass e ganz klengen Aschlagkrater op der viischter Moundsäit op der Grenz vum Mare Serenitatis an dem Mare Tranquillitatis, nordëstlech vum Krater Dawes a westlech vum Krater Fabrioni.

Den Numm geet op eng ufanks inoffiziell Bezeechnung vum Blad 42C3/S2 eng Topophotomap-Kaarteserie vun der NASA zeréck, déi vun der I.A.U. am Joer 1976 iwwerholl gouf.

## Um Spaweck
* Moundkaart Nr 42: De Krater Osiris läit ënne riets
Paris-Camembert 1966

Déi **27. Editioun vu [[Paris-Camembert]]** gouf den 12. Abrëll 1966 gefuer. D'Course gouf vum Fransous Désiré Letort gewonnen.

## Generalklassement
San-marineesesch Foussballnationalekipp

D**'san-marineesesch Foussballnationalekipp** (op Italieenesch: Nazionale di calcio di San Marino, op Romagnolesch: Naziunèl 'd palòn 'd San Maroin) ass eng Selektioun vun de beschte san-marineesesche Foussballspiller, déi vun der san-marineesescher Foussball-Federatioun (FSGC) erausgesicht ginn. Si representéiert San Marino op internationalem Niveau, zum Beispill bei de Qualifikatioune fir d'Europameeschterschaft (UEFA) an d'Weltmeeschterschaft (FIFA).

An der FIFA-Weltranglëscht ass d'san-marineesesch Nationalekipp op der Plaz *211*, der leschter Plaz vun alle Foussballnationalekippen . D'"Serenissima" ass bekannt als eng vun de schlechtsten, wann net souguer déi schlechtst Foussballnationalekipp vun Europa a vun der ganzer Welt, déi bal ëmmer um leschte Wupp vun der Weltranglëscht war. Déi eenzeg Victoire vu San Marino war den 28. Abrëll 2004, 1:0 am Frëndschaftsspill géint Liechtenstein.

Zanter 2018 ass de Franco Varrella Haapttrainer vun der Ekipp.

## Matcher déi d'san-marineesesch Ekipp net verluer huet

Notten:
WMQ: Weltmeeschterschaftsqualifikatioun 
EMQ: Europameeschterschaftsqualifikatioun
FrS: Frëndschaftsspill

## Kuckt och
* FIFA
* UEFA
* FIFA-Weltranglëscht

## Um Spaweck

* "Football doesn't belong to you" - San Marino hit back at "bully" Thomas Muller's claim that playing against them is pointless 

__NOTOC__
Lawrence O'Donnell

De **Lawrence Francis O'Donnell, Jr.**, gebuer de 7. November 1951 zu Boston am Bundesstaat Massachusetts, ass en US-amerikaneschen Televisiounsmoderateur, bekannt duerch seng Emissioun *The Last Word with Lawrence O'Donnell* op CNBC. Hien ass och Dréibuchauteur, geleëntleche Schauspiller a fréiere Parteifonctionnaire.

## Um Spaweck

* Offiziell Websäit
Martine Lamesch

D**'Martine Lamesch**, gebuer de 14. September 1967, ass eng lëtzebuergesch Juristin an Affekotin.

Si gouf de 24. Mee 2018 als Member vum Lëtzebuerger Staatsrot (Conseillère) ernannt an den 12. Juni 2018 vereedegt, als Nofollgerin vun der Sam Tanson, déi an d'Chamber gewiesselt ass. Op den 31. Dezember 2021 huet si vun hirer Fonctioun demissionéiert.